《览鍊师张殷儒诗》
唐代·李翔

石井峰高劈曙云，云开山露见张君。心藏定远握中策，袖贮怀沙江上文。

巨壑波翻鲸少敌，老松巢迥鹤难群。无端示我青霞句，吟断秋风到日曛。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。